ย่านชุมชนเก่า: ชุมชนบ้านสงเปลือย
ที่อยู่: ตำบลสงเปลือย อำเภอนามน จังหวัดกาฬสินธุ์ ภาคตะวันออกเฉียงเหนือ
ลักษณะสำคัญ: ชุมชนบ้านสงเปลือย เป็นชุมชนที่อยู่ติดกับบ้านหนองยาง จึงมีลักษณะคล้ายคลึงกัน คือเป็นชุมชนตั้งอยู่บริเวณโดยรอบริมหนองน้ำธรรมชาติขนาดใหญ่ที่มีต้นอ้อขึ้นเป็นจำนวนมาก และพื้นที่โดยรอบชุมชนเป็นพื้นที่เกษตรกรรม ได้แก่ นาข้าว เป็นชุมชนพักอาศัยกึ่งชนบท ประชากรในชุมชนประกอบอาชีพด้านเกษตรกรรมเป็นหลัก และมีอาชีพเสริมคือการทำฝาต้นอ้อ ลักษณะสังคมภายในชุมชนยังคงเป็นไปในลักษณะของวิถีชีวิตและวัฒนธรรมแบบชนบท เป็นชุมชนที่ใช้ประโยชน์จากธรรมชาติในชุมชน คือหนองต้นอ้อ โดยใช้ต้นอ้อทำงานหัตถกรรมต่าง ๆ เช่นฝาต้นอ้อ ซึ่งสามารถสร้างรายได้ให้กับชุมชน